b'\n_START_ARTICLE_\nRMS St Helena (1989)\n_START_SECTION_\nOzadje\n_START_PARAGRAPH_\nPred tem so se na otok Sv. Helene vstavljale ladje linije Union-Castle, ki so vozile med Veliko Britanijo in\xc2\xa0Ju\xc5\xbeno Afriko.\xc2\xa0Do sedemdesetih let se je \xc5\xa1tevilo ladij, ki so vozile po tej progi znatno zmanj\xc5\xa1alo leta 1977 pa se je Union-Castel popolnoma umaknil iz proge. Ker na Sv. Heleni ni bilo letali\xc5\xa1\xc4\x8da je morala britanska vlada kupiti ladjo s katero je oskrbovala otok iz Cape Towna._NEWLINE_Za oskrbo Svete Helene je britanska vlada je kupila deloma potni\xc5\xa1ko, deloma tovorno ladjo Northland Prince, po predelavi in preimenovanju je postala prva ladja z imenom RMS St Helena. Prvotno zgrajena leta 1963 je lahko preva\xc5\xbeala 3.150 ton in imela prostor za 76 potnikov in zaloge. Med falklandsko vojno je ladjo kot podporno ladjo in minolovec uporabljala britanska mornarica. Do osemdesetih let je postalo o\xc4\x8ditno, da je ladja premajhna za potrebe otoka, zaradi \xc4\x8desar je nastala nova St Helena, zgrajena leta 1989.\n_START_SECTION_\nZna\xc4\x8dilnosti\n_START_PARAGRAPH_\nNovo RMS St Helena je zgradil Hall, Russell & Company v Aberdeenu, v uporabo je pri\xc5\xa1la leta 1990. St Helena\xc2\xa0je registrirana kot britansko potni\xc5\xa1ko/tovorna ladja prvega razreda, na njej deluje 56 \xc4\x8dastnikov in \xc4\x8dlanov posadke._NEWLINE_Da bi zadovoljili potrebe prebivalstva Saint Helena je St Helena\xc2\xa0opremljen za prevoz raznovrstnega tovora, vklju\xc4\x8dno s teko\xc4\x8dinami. Ima tudi prostor za 128 potnikov z vsemi pripadajo\xc4\x8dimi prostori, vklju\xc4\x8dno z bazenom, trgovino in saloni. Prav tako ima dobro opremljene zdravstvene prostore in zdravnika na krovu._NEWLINE_Zmogljivost ladje je bila leta 2012 pove\xc4\x8dana z dodatnimi 24 kabinami in novo telovadnico.\n_START_SECTION_\nIncidenti\n_START_PARAGRAPH_\nNovembra 1999 se je St Helena na poti na otok pokvarila in je bila prisiljena odpluti v francosko pristani\xc5\xa1\xc4\x8de Brest na popravilo. Med tem, ko je bila ladja na popravilu, so mnogi ljudje obti\xc4\x8dali na otoku saj ni bilo druge poti iz ali na otok. Nastala je panika saj so oto\xc4\x8dani postali zaskrbljeni zaradi ne-dostve nujno potrebnih zalog.\xc2\xa0Ta incident je okrepil pozive naj se na otoku zagotovi letali\xc5\xa1\xc4\x8de._NEWLINE_25. avgusta 2000 je St Helena utrpela manj\xc5\xa1i po\xc5\xbear v motornem prostoru, medtem ko je plula od\xc2\xa0Cardiffa,\xc2\xa0do Tenerif, na prvem delu svojega potovanja na otok. Nih\xc4\x8de ni bil ranjen in ni bilo ve\xc4\x8dje \xc5\xa1kode._NEWLINE_V marcu in aprilu 2017 je bilo, zaradi tehni\xc4\x8dnih te\xc5\xbeav s propelerji, odpovedanih ve\xc4\x8d plovb, zaradi \xc4\x8desar je bil otok izoliran medtem ko letali\xc5\xa1\xc4\x8de \xc5\xa1e vedno ni bilo operirano\n_START_SECTION_\nPrihodnost\n_START_PARAGRAPH_\nLeta 2005 je britanska vlada predstavila na\xc4\x8drte za izgradnjo letali\xc5\xa1\xc4\x8da na Sveti Heleni, ki naj bi bilo predvidoma operativno do leta 2010, kar bi vodilo k umiku RMS St Helena iz uporabe. Projekt je bil za\xc4\x8dasno ustavljen dokler ni bila oktobra 2011 objavljena odobritev projekta z za\xc4\x8detkom del leta 2012. Predvideni stro\xc5\xa1ki projekta zna\xc5\xa1ajo 240 milijonov funtov, letali\xc5\xa1\xc4\x8de pa naj bi se odprlo v prvem \xc4\x8detrtletju leta 2016. Zaradi stri\xc5\xbeenje vetra je vlada Sv. Helene 26. aprila 2016 napovedala, da bo prelo\xc5\xbeila odprtje Letali\xc5\xa1\xc4\x8da Sveta Helena. RMS St Helena je bila dana v razgradnjo londonskemu ladjarju CW Kellock, vendar zaenkrat \xc5\xa1e vedno v uporabi._NEWLINE_Potovanje, ki je bila prvotno predvideno kot njeno zadnja, se je za\xc4\x8delo 14. junija 2016 v Zdru\xc5\xbeenem kraljestvu in se je kon\xc4\x8dalo 15. julija v Cape Townu s postanki na Tenerifah, otoku Ascension in Sv. Heleni. Kot del poslovilnega potovanja je Royal Mail (Kraljeva Po\xc5\xa1ta) organizirala izmenjavo pisem z u\xc4\x8denci iz Cardiffa in Sv. Helene. Zaradi odloga odprtja letali\xc5\xa1\xc4\x8da je \xc4\x8dasovni na\xc4\x8drt RMS St Helene podalj\xc5\xa1an le kot za\xc4\x8dasni ukrep. Ladja naj bi plula do julija 2017\xc2\xa0nato pa do februarja 2018.\xc2\xa0 Z odprtjem Letali\xc5\xa1\xc4\x8da Sveta Helena in za\xc4\x8detkom rednih potni\xc5\xa1kih letov, ki so se za\xc4\x8deli 14. oktobra 2017, je predvideno, da se bo RMS St Helena umaknila iz uporabe februarja 2018.'